અમરેલી શહેર અને જીલ્‍લામાં વરસાદ માટેના લાંબા ઈન્‍તજાર બાદ સાર્વત્રીક વરસાદ પ્રથમ વખત આજે પડયો છે.વાવેતર બાદ પ્રથમ વખત જીલ્‍લામાં વરસાદ પડતા ખેડૂતોમાં હરખની હેલી જોવા મળી રહી છે. રાજુલા જાફરાબાદ પંથકમાં આજે સવાર થી બપોર સુધી ધીમીધારે ગાજ વીજ વગર એક ઈંચ વરસાદ પડયો હતો. અને હજુ પણ ધિમી ધારે વરસાદ શરૂ છે.અમરેલી તાલુકાના સરંભડા,દેવરાજીયા, વાંકિયા, બાબાપુર,ચલાલાના ગોપાલગ્રામ, શીલાણા,ચાડિયા,તેમજ ચલાલા શહેરમાં આજે બપોરના ધીમીધારે એક થી દોઢ ઈંચ વરસાદ પડિજતા વાવેતરને ફાયદો થયો છે.ખાંભાના મોટા સમઢીયાળા અને ખાંભા પંથકના ગ્રામ્‍ય વિસ્‍તારોમાં એક થી દોઢ ઈંચ જેવો વરસાદ પડિજતા વાતાવરણમાં ઠંડક પ્રસરી છે.લાઠી શહેર અને આસપાસના ગ્રામ્‍ય વિસ્‍તારોમાં પણ આજે બપોરના હળવા ભારે ઝાપટાઓ શરૂ રહયા હતા. અને અડધાથી એક ઈંચ વરસાદ પડયો છે. બગસરા શહેર અને આસ પાસના ગ્રામ્‍યવિસ્‍તારોમાં આજે સવાર થી બપોર સુધી ધીમી ધારે દોઢ થી બે ઈંચ જેવો વરસાદ પડિજતા ખેડૂતોમાં ખુશી વ્‍યાપી છે.કુંકાવાવ શહેર અને આસ પાસના ગ્રામ્‍ય વિસ્‍તારોમાં આજે બપોરના ત્રણ વાગ્‍યા થી ધીમી ધારે એક ઈંચ જેટલો વરસાદ પડી ગયો છે. જયારે જાફરાબાદ નજીક આવેલ ટીંબી, હેમાળ,લોહર,ખાચરીયા,છેલણા, સહિતના ગ્રામ્‍ય વિસ્‍તારોમાં હળવા ભારે ઝાપટા થી એક ઈંચ જેટલો વરસાદ પડયો હતો.લીલીયા શહેર અને આસપાસના ગ્રામ્‍ય વિસ્‍તારોમાં સવાર થી બપોર સુધીમાં ધીમી ધારે દોઢ થી બે ઈંચ વરસાદ પડયો હતો. જયારે હાથીગઢ,સાજણટીંબા, અંટાળીયા,ખારા, ઢાંગલા સહિતના ગ્રામ્‍ય વિસ્‍તારોમાં ધીમીધારે વરસાદ પડયો છે.દામનગર શહેર અને આસપાસના ગ્રામ્‍ય વિસ્‍તારોમાં ધીમીધારે વરસાદ પડયો હતો. જયારે ગોઢાવદરમાં પણ અડધાથી પોણો ઈંચ વરસાદ પડયા ના વાવડ મળી રહયા છે.મોટા આંકડીયામાં ધીમીધારે એક ઈંચ વરસાદ પડયો હતો. સાવરકુંડલા શહેર અને આસ પાસના ગ્રામ્‍ય વિસ્‍તારોમાં બે થી ત્રણ ઈંચ સારો વરસાદ પડી જવાના કારણે ખેતી પાકને ફાયદો થશે.ધારી શહેર અને આસપાસ ના ગીર કાંઠાના ગોવિંદપુર,દલખાણીયા, કુબડા,આંબરડી,ડાભાળી, જીરા,માધુપુર,વિરપુર,ખીચા, ગઢીયા સહિતના ગામોમાં એક થી દોઢ ઈંચ પડીજતાખેતી પાકને મોટો ફાયદો થશે. વિજપડીમાં આજે બપોરના ધીમીધારે દોઢ ઈંચ વરસાદ પડીજતા ખેડૂતોમાં ખુશી વ્‍યાપી હતી.